pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จัดประชุมคณะกรรมการคุ้มครองคนไร้ที่พึ่งครั้งที่ 2/2561 พร้อมเห็นชอบร่างมาตรฐานการจัดบริการสวัสดิการของศูนย์คุ้มครองคนไร้ที่พึ่ง
วันจันทร์ที่ 24 กันยายน 2561
พม. จัดประชุมคณะกรรมการคุ้มครองคนไร้ที่พึ่งครั้งที่ 2/2561 พร้อมเห็นชอบร่างมาตรฐานการจัดบริการสวัสดิการของศูนย์คุ้มครองคนไร้ที่พึ่ง
พม. จัดประชุมคณะกรรมการคุ้มครองคนไร้ที่พึ่งครั้งที่ 2/2561 พร้อมเห็นชอบร่างมาตรฐานการจัดบริการสวัสดิการของศูนย์คุ้มครองคนไร้ที่พึ่ง และคู่มือทีมสหวิชาชีพเพื่อการคุ้มครองคนไร้ที่พึ่ง
วันนี้ (24 ก.ย. 61) เวลา 09.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการคุ้มครองคนไร้ที่พึ่งครั้งที่ 2/2561 ณ ห้องประชุมชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ
พลเอก อนันตพรกล่าวว่า การประชุมครั้งนี้ คณะกรรมการคุ้มครองคนไร้ที่พึ่งได้รับทราบถึงการจัดทําแผนปฏิบัติการตามยุทธศาสตร์การคุ้มครองคนไร้ที่พึ่ง พ.ศ. 2561 – 2564 ซึ่งได้รับการเห็นชอบแล้ว เมื่อวันที่ 1 สิงหาคม 2561 และผลการดําเนินงานของคณะอนุกรรมการภายใต้คณะกรรมการคุ้มครองคนไร้ที่พึ่ง ทั้ง 4 คณะ ได้แก่ 1) คณะอนุกรรมการพัฒนามาตรการกลไกเพื่อการคุ้มครองคนไร้ที่พึ่ง 2) คณะอนุกรรมการประเมินและติดตามผลการคุ้มครองคนไร้ที่พึ่ง 3) คณะอนุกรรมการสหวิชาชีพเพื่อการคุ้มครองคนไร้ที่พึ่ง และ 4) คณะอนุกรรมการคุ้มครองและพิทักษ์สิทธิของบุคคลที่มีสถานะทางทะเบียนราษฎร แต่ยังไร้การรับรองและผู้ไร้การรับรองสถานะทางทะเบียนราษฎร
พลเอก อนันตพรกล่าวต่อไปว่า นอกจากนี้ ที่ประชุมได้พิจารณาเห็นชอบ 2 วาระที่สําคัญ ได้แก่ 1) การจัดทําร่างมาตรฐานการจัดบริการสวัสดิการของศูนย์คุ้มครองคนไร้ที่พึ่ง เป็นกรอบการดําเนินงานของศูนย์คุ้มครองคนไร้ที่พึ่งทั่วประเทศ เพื่อให้มีมาตรฐานเดียวกัน ด้วยตัวชี้วัดที่ชัดเจนและวัดผลได้จริง ส่งผลให้กลุ่มเป้าหมายได้รับการปกป้องคุ้มครองและพัฒนาคุณภาพชีวิตที่ดี อย่างมั่นคงตามเจตนารมณ์แห่งพระราชบัญญัติการคุ้มครองคนไร้ที่พึ่ง พ.ศ. 2557 และ พระราชบัญญัติควบคุมการขอทาน พ.ศ. 2559 และ 2) การจัดทําร่างคู่มือทีมสหวิชาชีพเพื่อการคุ้มครองคนไร้ที่พึ่ง เพื่อสนับสนุนการปฏิบัติงานของเจ้าหน้าที่และผู้เกี่ยวข้อง ทั้งในขั้นตอนการคัดกรอง การฟื้นฟูพัฒนา การประสานส่งต่อ และการกลับคืนสู่สังคม สําหรับนําไปใช้เป็นแนวทางการปฏิบัติงานร่วมกันในทิศทางเดียวกันอย่างมีประสิทธิภาพ
"ทั้งนี้ คณะกรรมการคุ้มครองคนไร้ที่พึ่ง พร้อมขับเคลื่อนการดําเนินงานคุ้มครองคนไร้ที่พึ่งตามแผนปฏิบัติการตามยุทธศาสตร์การคุ้มครองคนไร้ที่พึ่ง พ.ศ. 2561 – 2564 ร่วมกับภาคีเครือข่ายทุกภาคส่วน ทั้งภาครัฐ ภาคเอกชน และภาคประชาสังคม ตามแนวทางประชารัฐของรัฐบาล ด้วยการพัฒนาขีดความสามารถและศักยภาพของระบบคุ้มครองคนไร้ที่พึ่ง และการป้องกันกลุ่มเสี่ยง ที่จะเป็นคนไร้ที่พึ่ง ให้ได้รับการคุ้มครองและพัฒนาคุณภาพชีวิตที่ดี เพื่อให้สามารถพึ่งพาตนเองและดํารงชีวิตอยู่ในสังคมได้อย่างมีคุณค่าและศักดิ์ศรีความเป็นมนุษย์ต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-ปลัดสธ.เยี่ยมโรงพยาบาลวัดจันทร์ เฉลิมพระเกียรติ 80 พรรษา จ.เชียงใหม่
วันศุกร์ที่ 16 มิถุนายน 2560
ปลัดสธ.เยี่ยมโรงพยาบาลวัดจันทร์ เฉลิมพระเกียรติ 80 พรรษา จ.เชียงใหม่
ปลัดกระทรวงสาธารณสุข เยี่ยมโรงพยาบาลวัดจันทร์เฉลิมพระเกียรติ 80 พรรษา  1 ใน 10 โรงพยาบาล ที่เป็นมากกว่าโรงพยาบาล มีความเป็นหนึ่งเดียวกับชุมชนและพื้นที่ มีบริการดี ได้มาตรฐาน อบอุ่น เป็นกันเองยิ้มแย้มแจ่มใส ขับเคลื่อนภายใต้ 4 ยุทธศาสตร์ 9 โครงการ
วันนี้ (16 มิถุนายน 2560) นายแพทย์โสภณ เมฆธน ปลัดกระทรวงสาธารณสุขให้สัมภาษณ์ภายหลังตรวจเยี่ยมโรงพยาบาลวัดจันทร์เฉลิมพระเกียรติ 80 พรรษา อ.กัลยาณิวัฒนา จ.เชียงใหม่ ว่า กระทรวงสาธารณสุข ได้พัฒนาโรงพยาบาลชุมชนเฉลิมพระเกียรติฯทุกแห่ง ให้เป็น“โรงพยาบาลที่เป็นมากกว่าโรงพยาบาล” (More then Hospital) คือ เป็นโรงพยาบาลเฉลิมพระเกียรติพระบาทสมเด็จพระปรมินทรมหาภูมิพลอดุลยเดช ซึ่งต้องเป็นโรงพยาบาลที่มีความเป็นหนึ่งเดียวกับชุมชนและพื้นที่ มีบริการดี ได้มาตรฐาน อบอุ่น เป็นกันเองยิ้มแย้มแจ่มใสเพื่อเป็นแบบอย่างของโรงพยาบาลชุมชนทั้งในด้านบริหาร บริการ และวิชาการที่เหมาะสมกับสภาพชุมชนแต่ละพื้นที่
โดยดําเนินงานภายใต้ 4 ยุทธศาสตร์ ได้แก่ ยุทธศาสตร์การพัฒนาให้เป็นโรงพยาบาลเศรษฐกิจพอเพียง ยุทธศาสตร์พัฒนาระบบการดูแลสุขภาพประชาชนที่ดี ยุทธศาสตร์พัฒนาระบบบริการที่ดีของโรงพยาบาล พัฒนาบุคลากรให้เป็นคนเก่ง คนดี มีความสุข และยุทธศาสตร์พัฒนาระบบบริหารจัดการที่ดีของโรงพยาบาล และขับเคลื่อนภายใต้ 9 โครงการสําคัญ คือ 1.โครงการสืบสานพระราชดําริ 2.โครงการโรงพยาบาลเศรษฐกิจพอเพียง 3.โครงการพัฒนาระบบคลินิกหมอครอบครัวและการดูแลสุขภาพองค์รวม 4.โครงการพัฒนาคุณภาพโรงพยาบาล 5.โครงการพัฒนาสู่ความเป็นเลิศด้านบริการ 6.โครงการคนของแผ่นดิน 7.โครงการพัฒนาโรงพยาบาลแห่งความสุข 8.โครงการโรงพยาบาลคุณธรรม 9.โครงการสิ่งแวดล้อมสร้างเพื่อสุขภาวะ
สําหรับโรงพยาบาลวัดจันทร์ฯ เป็น 1 ใน 10 โรงพยาบาลชุมชนเฉลิมพระเกียรติฯ ที่กระทรวงสาธารณสุขสร้างเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในโอกาสมหามงคลเฉลิมพระชนพรรษา 80 พรรษา 5 ธันวาคม 2550 ซึ่งมีความได้เปรียบทางธรรมชาติดังนั้นจึงพัฒนาศูนย์การแพทย์ทางเลือก ประกอบด้วย นวด อบ ประคบสมุนไพร ฝังเข็ม ล้างพิษ โยคะ สมาธิ ตรวจสุขภาพทั่วไป เพื่อให้บริการผู้ที่ต้องการพักฟื้น ต้องการสัมผัสธรรมชาติและอากาศบริสุทธิ์
ทั้งนี้โรงพยาบาลมีผลงานที่สําคัญ มี 2 โครงการ ได้แก่ 1.โครงการผ่าตัดตาต้อกระจกเฉลิมพระเกียรติ เพื่อให้ผู้ป่วยโรคตาที่อยู่ในถิ่นทุรกันดารได้รับการตรวจรักษาโดยจักษุแพทย์ ตั้งแต่ปี พ.ศ.2551 โดยในปี พ.ศ.2557 ได้ผ่าตัดรักษาโรคตาต้อกระจก 110 ราย ผ่าตัดต้อเนื้อ 37 ราย ผ่าตัดท่าน้ําตาอุดตัน 4 ราย ผ่าตัดแผงท่อน้ําตา 1 ราย แจกแว่นสายตาสําหรับผู้สูงอายุ 406 ราย แว่นสีชา 142 ราย 2.โครงการ "ใกล้บ้าน ใกล้ใจ"โดยทํางานร่วมกับเจ้าหน้าที่โรงพยาบาลส่งเสริมสุขภาพตําบลและประชาชนในพื้นที่ออกให้บริการอย่างต่อเนื่อง เพิ่มโอกาสการเข้ารับบริการตรวจรักษาโรคทั่วไป โรคเรื้อรัง และโรคฟัน รวมทั้งบริการทางด้านส่งเสริมสุขภาพ โดยเริ่มดําเนินงานตั้งแต่เดือนตุลาคม 2551 เป็นต้นมา พบว่าสามารถลดอัตราการขาดนัดของผู้ป่วยโรคเรื้อรังได้มาก ประชาชนมีความพึงพอใจในและต้องการให้มีการปฏิบัติงานอย่างต่อเนื่อง
*************************** 16 มิถุนายน 2560
รัฐบาลไทย-ข่าวทำเนียบรัฐบาล-ทส. เปิดสวนป่าประชารัฐ เพื่อความสุขของคนไทย “ สวนรุกชาติปรุใหญ่ .... ป่าในเมือง”
วันจันทร์ที่ 6 สิงหาคม 2561
ทส. เปิดสวนป่าประชารัฐ เพื่อความสุขของคนไทย “ สวนรุกชาติปรุใหญ่ .... ป่าในเมือง”
ทส. เปิดสวนป่าประชารัฐ เพื่อความสุขของคนไทย “ สวนรุกชาติปรุใหญ่ .... ป่าในเมือง”
วันเสาร์ที่ 4 สิงหาคม 2561 เวลา 09.00 - 10.30 น.รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานเปิดโครงการป่าในเมือง สวนป่าประชารัฐ เพื่อความสุขของคนไทย ซึ่งเป็นการดําเนินงานตามนโยบายของรัฐบาล พลเอก ประยุทธ์ จันทร์โอชา นายกรัฐมนตรี ที่ต้องการให้คนอยู่ร่วมกับป่า สร้างป่า ดูแลป่า ปลูกป่า สร้างป่าชุมชน ทําป่าในเมือง ปลูกไม้ยืนต้นในเขตเมืองให้มากขึ้น ณ สวนรุกขชาติปรุใหญ่ ตําบลปรุใหญ่ อําเภอเมือง จังหวัดนครราชสีมา ดําเนินการโดยกรมป่าไม้ เพื่อให้เป็นสถานที่พักผ่อนหย่อนใจ สถานที่ออกกําลังกาย สถานที่จัดกิจกรรมต่างๆ รวมถึงเป็นแหล่งเรียนรู้ ตลอดจนแหล่งอาหารธรรมชาติของชุมชนใกล้เคียง การศึกษาวิจัยเกี่ยวกับทรัพยากรป่าไม้และความหลากหลายทางชีวภาพ ของนักเรียน นักศึกษา และของประชาชนชาวจังหวัดนครราชสีมา โดยภายในงานจัดให้มีการแสดงนิทรรศการ ผลงานของหน่วยงานและเครือข่าย การเปิดตลาดประชรัฐเพื่อจําหน่ายสินค้าคุณภาพของจังหวัดนครราชสีมา โดยมีส่วนราชการ สถาบันการศึกษา ภาคเอกชน และประชาชนร่วมงานกว่า 1000 คน
สวนรุกขชาติปรุใหญ่ อดีตพื้นที่แห่งนี้เป็นที่ดินรกร้างว่างเปล่าและเป็นป่าตามมาตรา 4 (1) แห่งพ.ร.บ.ป่าไม้ พ.ศ.2484 จ.นครราชสีมา และถูกปรับปรุ จัดสร้างให้เป็นสวนรุกขชาติเมื่อวันที่ 7 กรกฎาคม 2504 เนื่องจากเป็นป่าเต็งรังธรรมชาติที่อยู่ใกล้ตัวเมือง ห่างจากตัวเมืองนครราชสีมาเพียง 6 กิโลเมตร ต่อมาจึงมีการโอนสวนรุกขชาติปรุใหญ่ให้แก่สํานักงานป่าไม้และได้ขึ้นทะเบียนเป็นสวนรุกขชาติของกรมป่าไม้ เลขที่ 383 วันที่ 23 มิถุนายน 2522 กระทั่งปี 2526 คณะกรรมการจําแนกประเภทที่ดิน จ.นครราชสีมา มีมติเห็นชอบให้เป็นป่าไม้ถาวรของชาติ ซึ่งมีขนาดเนื้อที่รวม 421 ไร่ ปัจจุบันยังกลายเป็นสถานที่ตั้งสํานักงานของหน่วยงานกรมป่าไม้และกรมอุทยานแห่งชาติ สัตว์ป่าและพันธุ์พืช รวมถึงเป็นสถานที่พักผ่อนและออกกําลังกายของประชาชนชาวนครราชสีมา
รัฐบาลไทย-ข่าวทำเนียบรัฐบาล-"บิ๊กน้อย" หน.ผทพ.กรุยทางบูรณาการ Big Data ผลิตและพัฒนาคน เพื่อรองรับการพัฒนาประเทศ "มุ่งให้อาชีวะชายแดนใต้มีงานทำ"
วันพฤหัสบดีที่ 23 สิงหาคม 2561
"บิ๊กน้อย" หน.ผทพ.กรุยทางบูรณาการ Big Data ผลิตและพัฒนาคน เพื่อรองรับการพัฒนาประเทศ "มุ่งให้อาชีวะชายแดนใต้มีงานทํา"
เมื่อ 22 ส.ค.61 ที่ผ่านมา ณ ห้องประชุมราชวัลลภ กระทรวงศึกษาธิการ พล.อ.สุรเชษฐ์  ชัยวงศ์ หัวหน้าผู้แทนพิเศษของรัฐบาล /รมช.ศึกษาธิการ พร้อมด้วย พล.ต.อ.อํานาจ อันอาตม์งาม รมช.แรงงาน
ร่วมประชุมบูรณาการข้อมูลเพื่อขับเคลื่อนยุทธศาสตร์การผลิตและพัฒนากําลังคนเพื่อรองรับการพัฒนาประเทศ โดยมีหน่วยงานภาครัฐ – เอกชนที่เกี่ยวข้องเข้าร่วมประชุม ประกอบด้วยกระทรวงแรงงาน สภาอุตสาหกรรมท่องเที่ยวแห่งประเทศไทย สถาบันระหว่างประเทศเพื่อการค้าและการพัฒนา (องค์การมหาชน) สถาบันวิจัยเพื่อการพัฒนาประเทศไทย สถาบันคุณวุฒิวิชาชีพ (องค์การมหาชน) สํานักงานสถิติแห่งชาติ สํานักงานคณะกรรมการส่งเสริมการลงทุน และสถาบันทดสอบการศึกษาแห่งชาติ (องค์การมหาชน)
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รมช.ศึกษาธิการ กล่าวว่า การประชุมวันนี้เป็นการดําเนินงานตามข้อสั่งการของนายกรัฐมนตรีในการบูรณาการร่วมกันของกระทรวงต่าง ๆ ในงานที่เกี่ยวข้องกับการผลิตและพัฒนากําลังคนของกระทรวงศึกษาธิการ ที่ได้ดําเนินการมาอย่างต่อเนื่อง วันนี้ได้เชิญกระทรวงแรงงาน รวมทั้งหน่วยงานที่เกี่ยวข้องเพื่อประสานงานข้อมูลเรื่อง Big Data ทั้งด้านการประสานงานการผลิตกําลังคน การจัดการเรียนการสอน การมีงานทํา รวมไปถึงการบริหารอื่นๆ เพื่อให้เกิดความสมบูรณ์ ทั้งนี้จะได้มีการปรับปรุงข้อมูล เป็นห้วงเวลา เพื่อให้ข้อมูลมีความทันสมัย และนําไปบูรณาการใช้ทุกหน่วยงาน ทั้งนี้กระทรวงศึกษาธิการ มีโจทย์ที่จะเพิ่มฐานข้อมูลพื้นฐาน “ครูพิเศษ” และ “ครู EEC “ ครูที่จะมีความเชี่ยวชาญใน 10 อุตสาหกรรมใหม่ ให้ลงทะเบียนเป็นเครือข่ายข้อมูลของ Big Data เพื่อการถ่ายทอดความรู้ การอบรมและการสอนต่อไป
ด้าน พล.ต.อ.อํานาจ อันอาตม์งาม รมช.แรงงาน กล่าวว่า ในภาพรวมของกระทรวงแรงงานมีหน้าที่เตรียมแรงงานรองรับการประกอบการ โดยประมาณการการใช้แรงงาน จัดเตรียมข้อมูลปัจจุบัน และอนาคต รวมถึงการคาดการณ์เรื่องกําลังคนที่จะขาดแคลน เมื่อกระทรวงศึกษาธิการมีข้อมูล ที่ชัดเจนในเรื่องการผลิตและพัฒนากําลังคน ทั้งที่เป็นหลักสูตรประจํา และหลักสูตรระยะสั้น โดยในตัวของ Big Data กระทรวงแรงงาน ก็จะเป็นผู้สนับสนุนข้อมูลพื้นฐาน และเชื่อมโยงข้อมูลที่เกี่ยวข้อง รวมถึงการเป็นผู้ใช้ข้อมูลด้วย ซึ่งการประชุม Big Data นี้ก็จะเป็นการบูรณาการหน่วยงานที่มีประสิทธิภาพ
ดร.สุเทพ ชิตยวงษ์ เลขาธิการคณะกรรมการการอาชีวศึกษา(กอศ.) กล่าวว่า จากที่สํานักงานคณะกรรมการการอาชีวศึกษา กระทรวงศึกษาธิการ ได้ดําเนินการจัดตั้งศูนย์ประสานงานการผลิตและพัฒนากําลังคนอาชีวศึกษา 1 ศูนย์กลาง 6 ภูมิภาค 18 กลุ่มจังหวัด จึงได้มีการพิจารณาข้อมูลที่จะเป็นประโยชน์เพื่อการขับเคลื่อนยุทธศาสตร์การผลิตและพัฒนากําลังคนอาชีวศึกษา จึงได้มีการส่งเสริมการระดมทรัพยากร และความร่วมมือ รวมไปถึงการจัดการศึกษาให้สอดคล้องกับการมีงานทํา และประสานการรับรู้ เป็นการเชื่อมโยงข้อมูล และใช้ข้อมูลจาก Big Data ซึ่งจะเป็นการบูรณาการหน่วยงานที่จะช่วยให้สามารถนํานักศึกษาเข้าสู่การฝึกงาน การฝึกประสบการณ์ เป็นการพัฒนาสมรรถนะวิชาชีพ และเข้าสู่การมีงานทําที่ตรงต่อความต้องการของ สถานประกอบการด้วย
รัฐบาลไทย-ข่าวทำเนียบรัฐบาล-โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม ย้ำจับตา 14 วันช่วงผ่อนปรนระยะ 2 ก่อนพิจารณาให้กิจการ/กิจกรรมระยะ 3 กลับมาให้บริการ
วันจันทร์ที่ 18 พฤษภาคม 2563
โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม ย้ําจับตา 14 วันช่วงผ่อนปรนระยะ 2 ก่อนพิจารณาให้กิจการ/กิจกรรมระยะ 3 กลับมาให้บริการ
โฆษก ศบค. ยืนยันไลน์ “ไทยชนะ” เป็นช่องทางเพื่อผู้ประกอบกิจการ/กิจกรรมใช้สอบถามเพิ่มเติม วอนร้านค้าร่วมลงทะเบียน “ไทยชนะ” จับตา 14 วันช่วงผ่อนปรนระยะ 2  ก่อนพิจารณาให้กิจการ/กิจกรรมระยะ 3 กลับมาให้บริการ
วันนี้ (18 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ที่ถามผ่านโซเซียลมีเดียในการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ยืนยันว่า แอปพลิเคชัน LINE “ไทยชนะ” เป็นบัญชีทางการ (Official Account) ที่ประชาชนสามารถเพิ่มเป็นเพื่อนได้โดย LINE “ไทยชนะ” มีไว้สําหรับสอบถามข้อมูลเพิ่มเติมหรือรับข้อมูลข่าวสาร นอกเหนือจากสายด่วน 1119 ไม่ได้มีไว้เพื่อการลงทะเบียน โดยมีเจ้าหน้าที่คอยตอบคําถามสําหรับผู้ประกอบกิจการ/กิจกรรม ที่ประสบปัญหาในการลงทะเบียน เพื่อความเป็นส่วนตัว โอกาสนี้ โฆษก ศบค. ยังขอบคุณทั้งผู้ประกอบกิจการ/กิจกรรม และประชาชนทุกคนที่ให้ความร่วมมือปฏิบัติตามมาตรการการผ่อนปรนระยะ 2 อย่างดี เพื่อให้เศรษฐกิจกลับมาหมุนเวียนอย่างปกติ อย่างไรก็ตาม ยอมรับว่า อาจมีความขัดข้องของระบบในช่วงแรกบ้าง ซึ่งจะได้นําความคิดเห็นต่าง ๆ มาพัฒนาปรับปรุงต่อไป
สุดท้ายนี้ โฆษก ศบค. ยังขอความร่วมมือร้านค้าให้ลงทะเบียน “ไทยชนะ” เพื่อร่วมเป็นส่วนหนึ่งในการช่วยควบคุมการแพร่ระบาดของเชื้อไวรัสโควิด-19 ขอยืนยันว่าข้อมูลทั้งหมดอยู่ภายใต้การดูแลของกรมควบคุมโรค กระทรวงสาธารณสุข เพื่อความสะดวกในการติดตามค้นหาผู้ป่วยติดเชื้อหรือผู้ที่เป็นกลุ่มเสี่ยงเท่านั้น ทั้งนี้ หากประชาชนทุกคนให้ความร่วมมือในช่วงเวลา 14 ของการผ่อนปรนมาตรการระยะ 2 จากนี้ กิจการ/กิจกรรม ที่จัดอยู่ในระยะ 3 ก็จะได้สามารถกลับมาให้บริการได้เร็ววัน เท่ากับเป็นการช่วยเหลือผู้ที่ได้รับผลกระทบจากการหยุดให้บริการของสถานประกอบการด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เป็นประธานวางศิลาฤกษ์การตั้งโรงงานผลิตแบตเตอรี่รถยนต์ไฟฟ้าแบบปลั๊กอินไฮบริดของบริษัท เมอร์เซเดส-เบนซ์ แมนูแฟคเจอริ่ง (ประเทศไทย) จำกัด จ.สมุทรปราการ
วันพุธที่ 14 มีนาคม 2561
รัฐมนตรี ก.อุตฯ เป็นประธานวางศิลาฤกษ์การตั้งโรงงานผลิตแบตเตอรี่รถยนต์ไฟฟ้าแบบปลั๊กอินไฮบริดของบริษัท เมอร์เซเดส-เบนซ์ แมนูแฟคเจอริ่ง (ประเทศไทย) จํากัด จ.สมุทรปราการ
รัฐมนตรีว่าการกระทรวงอุตสาหกรรม เป็นประธานในพิธีวางศิลาฤกษ์การตั้งโรงงานผลิตแบตเตอรี่รถยนต์ไฟฟ้าแบบปลั๊กอินไฮบริด ของบริษัท เมอร์เซเดส-เบนซ์ แมนูแฟคเจอริ่ง (ประเทศไทย) จํากัด
วันนี้ (14 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีวางศิลาฤกษ์การตั้งโรงงานผลิตแบตเตอรี่รถยนต์ไฟฟ้าแบบปลั๊กอินไฮบริด ของบริษัท เมอร์เซเดส-เบนซ์ แมนูแฟคเจอริ่ง (ประเทศไทย) จํากัด ซึ่งโรงงานดังกล่าวเป็นโรงงานผลิตแบตเตอรี่ของเมอรเดสเบนซ์แห่งแรกในประเทศไทย
ทั้งนี้ รัฐมนตรีว่าการกระทรวงอุตสาหกรรม กล่าวปาฐกถาพิเศษ เรื่อง "มาตรการสนับสนุนการผลิตรถยนต์ที่ขับเคลื่อนพลังงานไฟฟ้าในประเทศไทย" โดยมีนายอันเดรอัส เลทเนอร์ ประธานบริหาร บริษัท เมอร์เซเดส-เบนซ์ แมนูเฟคเจอริ่ง (ประเทศไทย)จํากัด นายไมเคิล เกรเว่ ประธานบริหาร บริษัท เมอร์เซเดส-เบนซ์ (ประเทศไทย) จํากัด
ร่วมกล่าวต้อนรับ และนายเพเทอร์ พรือเกล เอกอัครราชทูตสหพันธ์สาธารณรัฐเยอรมนีประจําประเทศไทย ร่วมเป็นเกียรติ ณ โรงงานธนบุรีประกอบรถยนต์ จังหวัดสมุทรปราการ
รัฐบาลไทย-ข่าวทำเนียบรัฐบาล-รมว.ยธ. ผลักดันความร่วมมือในระดับพื้นที่เพื่ออำนวยความยุติธรรมให้กับประชาชน
วันพฤหัสบดีที่ 30 มีนาคม 2560
รมว.ยธ. ผลักดันความร่วมมือในระดับพื้นที่เพื่ออํานวยความยุติธรรมให้กับประชาชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ (Video Conference System) กับหน่วยงานในภูมิภาค ครั้งที่ ๓/๒๕๖๐
เมื่อวันพุธที่ ๒๙ มีนาคม ๒๕๖๐ เวลา ๑๔.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ
(Video Conference System) กับหน่วยงานในภูมิภาค ครั้งที่ ๓/๒๕๖๐
พร้อมทั้งรับฟังผลการดําเนินงาน ปัญหาอุปสรรค และข้อเสนอแนะจากหน่วยงานในพื้นที่
ประกอบด้วย จังหวัดสุราษฎร์ธานี เชียงราย อุดรธานี ลําปาง เบตง และจังหวัดพระนครศรีอยุธยา
โดยรัฐมนตรีว่าการกระทรวงยุติธรรม ได้เน้นย้ําให้ทุกหน่วยงานดําเนินการในด้านต่างๆ ดังนี้
๑.การบูรณาการการดําเนินงานในระดับพื้นที่ระหว่างกระทรวงยุติธรรมกับกระทรวงมหาดไทย
รวมทั้งหารือนโยบายและแนวทางการสร้างความร่วมมือระหว่างสํานักงานยุติธรรมจังหวัด
กับศูนย์ดํารงธรรมจังหวัดและอําเภอในการอํานวยความยุติธรรมให้กับประชาชน
๒. การขับเคลื่อนเรื่องสิทธิมนุษยชน กองทุนยุติธรรม การดูแลความขัดแย้ง
การไกล่เกลี่ยความเดือดร้อนของประชาชน ตามนโยบายของนายกรัฐมนตรี
๓. การสร้างการรับรู้เกี่ยวกับบทบาท ภารกิจ ผลการดําเนินงานของกระทรวงยุติธรรม
และความรู้ด้านกฎหมายที่เกี่ยวข้องกับชีวิตประจําวันของประชาชน
โดยเน้นการประชาสัมพันธ์เชิงรุก พร้อมทั้งจัดทําสื่อประชาสัมพันธ์ในรูปแบบต่างๆ
รัฐบาลไทย-ข่าวทำเนียบรัฐบาล-วันนี้ถึง 28 ก.ค. นี้ พม. ขอเชิญลงนามถวายพระพรชัยมงคลออนไลน์ ร่วมแสดงความจงรักภักดีต่อพระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา
วันพุธที่ 24 กรกฎาคม 2562
วันนี้ถึง 28 ก.ค. นี้ พม. ขอเชิญลงนามถวายพระพรชัยมงคลออนไลน์ ร่วมแสดงความจงรักภักดีต่อพระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา
วันนี้ถึง 28 ก.ค. นี้ พม. ขอเชิญลงนามถวายพระพรชัยมงคลออนไลน์ ร่วมแสดงความจงรักภักดีต่อพระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา
วันนี้ (24 ก.ค. 62) เวลา 12.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เนื่องในโอกาสวันเฉลิมพระชนมพรรษา 28 กรกฎาคม 2562 พระบาทสมเด็จ พระปรเมนทรรามาธิบดี ศรีสินทรมหาวชิรา ลงกรณ มหิศรภูมิพลราชวรางกูร กิตติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว กระทรวงการพัฒนาสังคมและความมั่นคงของมนุษย์ (พม.) จึงได้จัดทําระบบออนไลน์สําหรับการลงนาม ถวายพระพรชัยมงคล เพื่อน้อมสํานึกในพระมหากรุณาธิคุณและแสดงความจงรักภักดี อีกทั้งเพื่ออํานวยความสะดวกให้กับประชาชนกลุ่มเป้าหมายของกระทรวง พม. ที่ไม่สามารถเดินทางไปร่วมลงนามถวายพระพรชัยมงคลนอกสถานที่ได้
"ทั้งนี้ กระทรวง พม. ขอเชิญชวนข้าราชการ เด็กและเยาวชน ประชาชนทั่วไป หน่วยงาน องค์กรภาครัฐ และเอกชน ร่วมแสดงความจงรักภักดีต่อพระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562 ด้วยการลงนามถวายพระพรชัยมงคล ผ่านระบบออนไลน์ทางเว็บไซต์ https://ourking.m-society.go.th ตั้งแต่วันนี้ถึงวันที่ 28 กรกฎาคม 2562” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-กอช. แนะแนวทาง “ออมเร็ว ออมมาก ออมสม่ำเสมอ”  รอรับบำนาญเดือนละหลายพันบาท
วันศุกร์ที่ 3 กุมภาพันธ์ 2560
กอช. แนะแนวทาง “ออมเร็ว ออมมาก ออมสม่ําเสมอ”  รอรับบํานาญเดือนละหลายพันบาท
กองทุนการออมแห่งชาติ หรือ กอช. แนะนําแนวทางในการออม ออมตั้งแต่อายุยังน้อยอย่างต่อเนื่องสม่ําเสมอ มีสิทธิรับบํานาญหลายพันบาททุกเดือนไปตลอดชีวิต เพื่อเป็นหลักประกันยามชราภาพ
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า กอช. เป็นเครื่องมือการออมที่มีความยืดหยุ่นสูง ไม่บังคับให้สมาชิกต้องออมทุกเดือน รวมถึงไม่มียอดเงินบังคับส่งต่อเดือน โดยในหนึ่งปี (เดือน ม.ค. – ธ.ค.) สมาชิกสามารถออมเงินได้สูงสุดคนละ 13,200 บาท และสามารถออมได้จนถึงอายุครบ 60 ปีบริบูรณ์ เมื่อครบกําหนดทาง กอช. จะจ่ายเงินคืนแก่สมาชิกเป็นเงินบํานาญหรือเงินดํารงชีพ ทั้งนี้ขึ้นอยู่กับจํานวนเงินในบัญชีของสมาชิกเอง ซึ่งเป็นผลรวมของเงินสะสม เงินสมทบจากรัฐ และดอกผล หากสมาชิกมีจํานวนเงินในบัญชีที่มากพอ (มากกว่า 144,000 บาท) ย่อมได้รับเป็นเงินบํานาญตลอดชีวิต แต่หากสมาชิกมีจํานวนเงินในบัญชีไม่มากพอ จะได้รับเป็นเงินดํารงชีพแทน โดย กอช. จะจ่ายคืนให้สมาชิกเดือนละ 600 บาท จนกว่าเงินในบัญชีสมาชิกจะหมด
อย่างไรก็ดี เงินบํานาญที่แต่ละคนได้รับจะมีจํานวนไม่เท่ากัน ขึ้นอยู่กับความมากน้อยในการออม ความสม่ําเสมอ ตลอดจนระยะเวลาในการเก็บออมของแต่ละคน และอัตราผลตอบแทนสะสมจากการลงทุนอีกด้วย ยิ่งสมาชิกเริ่มออมเร็วเท่าไหร่ยิ่งดี และควรส่งเงินสม่ําเสมอด้วย ซึ่งอาจยกตัวอย่างการคํานวณหายอดเงินบํานาญ โดยถ้าสมมติว่าอัตราผลตอบแทนสะสมจากการลงทุนเท่ากับร้อยละ 3.5 ดังนี้
- นาย ก. เริ่มเก็บออมตั้งแต่อายุ 15 ปี ออมทุกเดือน เดือนละ 1,000 บาท เมื่อครบกําหนดอาจได้รับเงินบํานาญทุกเดือนประมาณ 6,752 บาท
- นาย ข. เริ่มเก็บออมตั้งแต่อายุ 30 ปี ออมทุกเดือนเดือนละ 1,000 บาท เมื่อครบกําหนดอาจได้รับเงินบํานาญทุกเดือนประมาณ 3,350 บาท
- นาย ค. เริ่มเก็บออมตั้งแต่อายุ 50 ปี ออมทุกเดือนเดือนละ 1,000 บาท เมื่อครบกําหนดอาจได้รับเงินบํานาญทุกเดือนประมาณ 772 บาท เป็นต้น
ดังนั้น ในระหว่างที่ยังมีกําลังควรตั้งเป้าหมายในการออมให้กับตัวเองโดยเริ่มเก็บออมตั้งแต่วันนี้ ออมอย่างต่อเนื่องสม่ําเสมอ เพื่อเป็นหลักประกันคุณภาพชีวิตที่ดี มีเงินใช้จ่ายเมื่อยามชราภาพ รอรับเงินบํานาญตลอดชีวิต ดังสโลแกน “กอช. ออมสบาย ได้บํานาญ”
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรี อุตตม ให้การต้อนรับนายกรัฐมนตรี เยี่ยมชมนิทรรศการของ สอจ.เพชรบูรณ์ ในโอกาสการประชุม ครม. อย่างเป็นทางการนอกสถานที่ ครั้งที่ 7/2561 จ.เพชรบูรณ์
วันอังคารที่ 18 กันยายน 2561
รัฐมนตรี อุตตม ให้การต้อนรับนายกรัฐมนตรี เยี่ยมชมนิทรรศการของ สอจ.เพชรบูรณ์ ในโอกาสการประชุม ครม. อย่างเป็นทางการนอกสถานที่ ครั้งที่ 7/2561 จ.เพชรบูรณ์
นายอุตตม สาวนายน รัฐมนตรีว่าการกระทรวงอุตสาหกรรม เยี่ยมชมนิทรรศการนวัตกรรม ผลิตภัณฑ์การแปรรูปจากมะขาม ของสํานักงานอุตสาหกรรมจังหวัดเพชรบูรณ์และหน่วยงานเครือข่าย  ณ มหาวิทยาลัยราชภัฏเพชรบูรณ์
วันนี้ (18 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม และนางไพรินทร์ กันทะวงษ์ อุตสาหกรรมจังหวัดเพชรบูรณ์ ให้การต้อนรับนายกรัฐมนตรี พลเอก ประยุทธ์ จันทร์โอชา ในโอกาสการประชุมการประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 จังหวัดพชรบูรณ์ และพาเยี่ยมชมนิทรรศการนวัตกรรม ผลิตภัณฑ์การแปรรูปจากมะขาม ของสํานักงานอุตสาหกรรมจังหวัดเพชรบูรณ์และหน่วยงานเครือข่าย ณ มหาวิทยาลัยราชภัฏเพชรบูรณ์
รัฐบาลไทย-ข่าวทำเนียบรัฐบาล-สถาบันการบินพลเรือนทดสอบการทำงานของระบบเครื่องบิน Super King Air 200
วันพฤหัสบดีที่ 23 เมษายน 2563
สถาบันการบินพลเรือนทดสอบการทํางานของระบบเครื่องบิน Super King Air 200
สถาบันการบินพลเรือน (สบพ.) กระทรวงคมนาคม ทดสอบการทํางานของระบบเครื่องบิน Super King Air 200 เพื่อนํามาใช้เป็นสื่อการเรียนการสอนในหลักสูตรนายช่างภาคพื้นดินก่อนจะนําไปใช้ในการเรียนการสอนกับนักศึกษา
พลเรือตรี ปิยะ อาจมุงคุณ ผู้ว่าการ สบพ. ทดสอบเครื่องยนต์อากาศยาน (engine run up) Super King Air 200 โดยมี นายวิโรจน์ น้อยวิไล ผู้อํานวยการกองวิชาช่างอากาศยาน นายวรงค์ฤช ณัฐธํารงกุล หัวหน้าสํานักงานประกันคุณภาพการฝึกอบรมด้านการบิน (QA) ตลอดจนพนักงานกองวิชาช่างอากาศยาน ร่วมทดสอบเครื่องยนต์อากาศยาน (engine run up) และระบบอื่น ๆ โดยวัตถุประสงค์ในการทดสอบเครื่องยนต์อากาศยาน (engine run up ) และระบบอื่น ๆ เพื่อสร้างความชํานาญให้บุคลากร สบพ. ครูวิชาภาคพื้นกองวิชาช่างอากาศยาน ครูวิชาภาคพื้นกองวิชาวิศวกรรมการบิน รวมทั้งเพื่อตรวจสอบระบบอากาศยาน ก่อนจะนําไปใช้ในการเรียนการสอนกับนักศึกษาในภาคการศึกษาต่อไป
ทั้งนี้ เครื่องยนต์อากาศยาน (engine run up ) Super King Air 200 สบพ. ได้รับการมอบโอนอากาศยานและอะไหล่ จากบริษัท วิทยุการบินแห่งประเทศไทย จํากัด (บวท.) เพื่อนํามาใช้เป็นสื่อการเรียนการสอนในหลักสูตรนายช่างภาคพื้นดิน สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aircraft Maintenance Engineer License Course - Aeroplanes Turbine) ซึ่งเป็นหลักสูตรที่กองวิชาช่างอากาศยาน สบพ. ปรับปรุงให้มีความสอดคล้องกับมาตรฐานขององค์การความปลอดภัยด้านการบินแห่งสหภาพยุโรป (EASA Part-66 and Part-147 Requirements)
รัฐบาลไทย-ข่าวทำเนียบรัฐบาล-กสร. เปิดรับสมัครเด็กปฐมวัย ศูนย์เด็กเล็กวิทยาเขตสิรินธรราชวิทยาลัยฯ
วันพุธที่ 23 มกราคม 2562
กสร. เปิดรับสมัครเด็กปฐมวัย ศูนย์เด็กเล็กวิทยาเขตสิรินธรราชวิทยาลัยฯ
กรมสวัสดิการและคุ้มครองแรงงาน เปิดรับสมัครเด็กปฐมวัย 2 ปีครึ่ง-6 ปี ปีการศึกษา 2562 เข้ารับการเลี้ยงดู ณ ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จ.นครปฐม และจ.สมุทรปราการ เริ่มรับใบสมัครได้ตั้งแต่บัดนี้เป็นต้นไป
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ร่วมกับมูลนิธิสิรินธรราชวิทยาลัย ได้จัดตั้งศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ ตามแนวพระราชดําริของสมเด็จพระเทพรัตนราชสุดาฯ สยามบรมราชกุมารี มาตั้งแต่ปี 2536 มาจนถึงปัจจุบัน มีศูนย์เด็กเล็กในความดูแล 2 แห่ง คือ อําเภอสามพราน จังหวัดนครปฐม และ อําเภอเมือง จังหวัดสมุทรปราการ เพื่อเป็นการจัดสวัสดิการและแบ่งเบาภาระค่าใช้จ่ายของผู้ใช้แรงงาน ซึ่งสามารถทํางานได้เต็มที่โดยไม่มี ความกังวลห่วงใยบุตรหลานเนื่องจากเปิดเรียนตลอดไม่มีการปิดภาคเรียน ตลอดจนให้เด็กได้รับการพัฒนาทางด้านร่างกาย อารมณ์ จิตใจ สังคมและสติปัญญาเพื่อเตรียมความพร้อมสู่การศึกษาภาคบังคับต่อไป ซึ่งการดําเนินการที่ผ่านมาความสําเร็จและได้รับการยอมรับจากผู้ใช้แรงงานส่งบุตรหลานให้เลี้ยงดูเพิ่มมากขึ้น จนปัจจุบันมีเด็กเล็กอยู่ในความดูแล อายุระหว่าง 2 ปีครึ่ง – 6 ปี จํานวน 1,530 คน แบ่งเป็นศูนย์เด็กเล็กฯ จังหวัดนครปฐม 970 คน จังหวัดสมุทรปราการ 560 คน
นายสมบูรณ์ กล่าวต่อว่า สําหรับในปีการศึกษา 2562 นี้ ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ เปิดรับสมัครเด็กปฐมวัยที่อายุครบ 2 ปีครึ่ง ถึง 6 ปี หรือเด็กที่เกิดในปี พ.ศ.2556 - 2559 เข้ารับการเลี้ยงดู โดยสามารถรับใบสมัครได้ที่ศูนย์เด็กเล็กฯ ทั้งจังหวัดนครปฐมและสมุทรปราการตั้งแต่บัดนี้เป็นต้นไป และยื่นใบสมัคร เอกสารพร้อมสัมภาษณ์เด็ก ณ ศูนย์เด็กเล็กฯ จังหวัดสมุทรปราการ ในวันที่ 4-5 ก.พ.2562 และจังหวัดนครปฐม ในวันที่ 18-22 ก.พ.2562 สอบถามรายละเอียดเพิ่มเติม โทรศัพท์ 02-248-6684